**ОБУЧИТЕЛЕН МОДУЛ**

**„ПРЕДОСТАВЯНЕ НА СОЦИАЛНИ УСЛУГИ ОТ ОБЩИНИТЕ”**

Съдържание

[I. Въведение 3](#_Toc79420358)

[I. Кратко представяне на обучителния модул по теми и подтеми 4](#_Toc79420359)

[II. Описание на обучението и оценяване 8](#_Toc79420360)

# Въведение

Обучителен модул „Предоставяне на социални услуги от общините” е предназначен за общински служители.

***Основните цели на обучението е участниците да надградят и придобият знания за:***

* Формиране на теоретични познания за процеса на реформиране на социалната система в България, за да се повиши информираността на общинските експерти за ключовите промени в законодателната рамка в социалната сфера.
* Предоставяне на основна информация за правната уредба на социалните услуги, установена в ЗСУ и подзаконовите актове към него.
* Изграждане на теоретични познания и практически умения за да се постигне общо ниво на знанията и уменията на общинските експерти за прилагането на национални и местни политики за хората с увреждания и администриране на услугите за хора с увреждания.
* Предоставяне на основна информация за възможностите за подкрепа на социално уязвими групи като възрастни хора, безработни лица и други в неравностойно положение
* Предоставяне на основна информация за най-разпространените практики в общините. Провокиране на участниците да генерират идеи за нови инициативи в подкрепа на местното социално-икономическо развитие.
* Изграждане на теоретични познания и практически умения за да се постигне общо ниво на знанията и уменията на общинските експерти за включване на гражданския сектор, общността и потребителите в процеса на планиране, предоставяне и оценка на услугите и спецификата на обучение на възрастни по темата.

***Очаквани резултати***

Придобиване на следните знания, умения и компетенции:

***Знания*** (теоретични познания).

* Формиране на знания за промяната на законодателната рамка в социална сфера.
* Разбиране за основните нормативни изисквания относно разкриването, организирането, предоставянето и контрола на социалните услуги, както и новата философия за поставяне на потребителя в центъра.
* Познания и разбиране за основни стратегически документи и нормативни документи на национално и местно ниво, които се отнасят до подкрепата и интеграцията на хората с увреждания.
* Информация за основните нормативни и стратегически документи, определящи политиките за подкрепа.
* Разбиране за основните демографски предизвикателства. Представяне на различни примери и добри практики от страната и Европа.
* Познания и разбиране за ролите и начина на взаимодействие с държавните структури, за сътрудничество с гражданския сектор и включване на потребителите в процеса на подобряване на качеството на социалните услуги.

***Умения*** (практически познания).

* Създаване на мотивация за анализиране на промяната в законодателната рамка и развитие комуникативни умения (споделяне на мнение в група).
* Разбиране на изискванията за работа на социалните услуги и начина на осигуряване на достъп на потребителите до тях.
* Развитие на умения за разбиране на основните отговорности на местните власти за подобряване живота на хората с увреждания.
* Разбиране за приоритетите на национално и местно ниво.
* Разбиране за приоритетите при провеждането на местните политики в подкрепа на възрастните хора, за насърчаване заетостта и предприемачеството.
* Развитие на умения за разбиране на основните отговорности на местните власти за подобряване на качеството на социалните услуги чрез взаимодействие с всички заинтересовани страни.

***Компетенции*** *(очаквани*):

* Възприемане на актуалната информация за законовите промени при предоставянето на социалните услуги ще допринесе за прилагане на нормативната база на общинско ниво.
* По-ясно ориентиране в разпоредбите на новото социално законодателство.
* Разбиране на потребностите на хората с увреждания и механизмите за оказване на подкрепа на местно ниво.
* Разбиране на спецификата на обучение и представяне пред обществеността на основните предизвикателства на местно ниво по темата**.**
* Формулиране и адресиране на предложения за конкретни местни политики за подкрепа на уязвими групи, чрез които се надгражда националната карта на социалните услуги.
* Формулиране и адресиране на предложения за нови местни инициативи и проекти за решаване на конкретни проблеми в общността.
* Разбиране за необходимостта от комуникация и взаимодействие на държавно, областно и общинско ниво.
* Разбиране за процедурите за възлагане на социални услуги на частен доставчик.

***Продължителност на обучението:*** необходимо време за усвояването на обучителния модул е не повече от 30 календарни дни.

# Кратко представяне на обучителния модул по теми и подтеми

**ТЕМА 1. НОВА НОРМАТИВНА УРЕДБА И РЕФОРМИРАНЕ НА СОЦИАЛНАТА СИСТЕМА**

Темата обхваща актуално развитие на социалната политика в България, в частност нейното реформиране в прехода към новото социално законодателство 2019-2020 г. Представени са основни закони в сферата на социалните услуги, преди реформиране на системата. Също така са изведени ключовите промени и дефиниции в: Закона за личната помощ, Закона за социалните услуги и Закона за хората с увреждания. Наред с това са посочени нормативни актове, които са в процес на приемане и/или на разработване.

Особено внимание се обръща на начина на организация и предоставяне на съществуващите социални услуги и териториалното им разпределение.

***Включени подтеми:***

* Закон за социалните услуги
* Закон за личната помощ
* Закон за хората с увреждания и Закон за интеграция на хората с увреждания (отм.)
* Кодекс за социалното осигуряване
* Закон за социално подпомагане
* Закон за закрила на детето
* Семеен Кодекс
* Закон за семейни помощи за деца,
* Закон за борба срещу противообществените прояви на малолетните и непълнолетните
* Закон за защита от дискриминация
* Закон за здравето
* Закон за насърчаване на заетостта
* Закон за здравословни и безопасни условия на труд
* Закон за защита от домашното насилие
* Правилници за прилагане на съответните закони.

**ТЕМА 2 .ТРАДИЦИОННИ И НОВИ ПРАВОМОЩИЯ НА МЕСТНАТА ВЛАСТ**

В темата са обхванати основните правомощия на двата органа на местно ниво – кмет и общински съвет, както и новото разбиране за видове услуги, среда за предоставяне на услугите, начин на организация, доставчици и т.н. Акцентира се върху новите правомощия на общините по насочване за ползване на социални услуги, което ще се прилага изцяло през 2022 г., а към момента е само по отношение на асистентската подкрепа. Целта е при прегледа на новите ангажименти на общините и новият начин на организация и предоставяне на социалните услуги да се открият паралелите с предходната уредба или опит на общините по проекти.

***Включени подтеми:***

* Правилник за прилагане на ЗСУ
* Наредба за планирането на социалните услуги
* Закон за местното самоуправление и местната администрация

**ТЕМА 3. ПОЛИТИКИ ЗА ХОРАТА С УВРЕЖДАНИЯ – НАЦИОНАЛНО И МЕСТНО НИВО. СПЕЦИФИЧНИ АНГАЖИМЕНТИ ПО ЗХУ И ЗЛП**

Темата обхваща въпросите, свързани със политиките за хора с увреждания на национално и местно ниво и представя основните стратегически документи и нормативна уредба, която се отнася до подобряване качеството на живот на хората с увреждания.

За целта в програмата са представени Конвенцията за правата на хората с увреждания и Европейските стратегически документи и инициативи, с които се съотнася рамката на националната ни политика. Представени са основни моменти от националните стратегически и законови документи, които се отразяват в разработването на общинските политики. Разгледани са примери за практическото приложение на политиките, като общински стратегии, обществени съвети за социална подкрепа и социални услуги за хора с увреждания с акцент на асистентската подкрепа и личната помощ. В темата са включени и въпроси по взаимодействието на общините с АХУ и АЗ по отношение на заетостта на хората с увреждания.

Темата разглежда и специфичните ангажименти на общините по механизма за личната помощ и асистентската подкрепа, като актуална практика на общините за предоставяне на подкрепа на хората с увреждания. Предвижда се възможност на споделяне на добри практики за интеграция и пълноценно участие на хората с увреждания.

***Включени подтеми:***

* Зякон за хората с увреждания
* Закон за лична помощ
* Международна правна рамка
* Отговорни органи и институции
* Национално финансиране и подкрепа
* Правомощия на общините
* Добри практики.

**ТЕМА 4. ПОЛИТИКИ ЗА ЗАКРИЛА И ПОДКРЕПА НА ДЕЦАТА И СЕМЕЙСТВАТА – НАЦИОНАЛНО И МЕСТНО НИВО. ТРАНСФОРМИРАНЕ НА ПРИЕМНАТА ГРИЖА ОТ ПРОЕКТНО КЪМ БЮДЖЕТНО ФИНАНСИРАНА УСЛУГА**

Закрилата на детето включва законодателни и административни мерки, които гарантират на практика правата на всяко дете в страната. Приоритет в системата за закрила на детето е осигуряване на условия детето да живее в семейството си. В тази връзка държавата чрез специално създадени за целта структури осъществява политика за развитие капацитета на родителите и техните умения за благоприятна грижа за детето в неговия най-добър интерес. В първата сесията на обучителната тема е представен основния нормативен документ - Закона за закрила на детето и произтичащите ангажименти за общините на местно ниво. По отношение на услугите, развивани от общини специално внимание е отделено на интегрираните услугите за ранно детско развитие и други интегрирани услуги за деца, които реализират междусекторната държавна политика за подкрепа на децата и семействата. Втората обучителна сесия по темата представя актуалното състояние на предоставяне на приемната грижа в страната и планираните промени след 2021 година при трансформирането и от проектно към бюджетно финансирана услуга.

***Включени подтеми:***

* Политики за закрила и подкрепа на децата и семействата – национално и местно ниво. Трансформиране на приемната грижа проектно към бюджетно финансирана услуга
* Закон за закрила на детето и отговорности на местните власти
* Приемна грижа
* Конвенция за правата на детето
* Националната стратегия за детето 2008 – 2018
* Закрила на детето

**ТЕМА 5. СОЦИАЛНИ УСЛУГИ И ПОДКРЕПА ЗА ОСТАНАЛИТЕ СОЦИАЛНО УЯЗВИМИ ГРУПИ – НАЦИОНАЛНО И МЕСТНО НИВО. АНГАЖИМЕНТИ НА ОБЩИНИТЕ ПО НОВИЯ ЗСУ – ОТГОВОРНОСТИ, ПРАВОМОЩИЯ И ВАЖНИ СРОКОВЕ**

В темата са обхванати основните нормативни разпоредби относно необходимите мерки в подкрепа на социално уязвимите групи, необхванати от предходните теми. Целта е да се направи преглед на националните документи, като цяло произтичащи от европейските политики, както и да се обобщят основните групи местни мерки за подкрепа, чрез които общините надграждат националната карта на социалните услуги. Прави се преглед на основните стратегически и други документи и дефинираните в тях приоритети и възможности.

***Включени подтеми:***

* Европейски стълб на социалните права
* Мерки на национално ниво и общинско ниво
* Участие на заинтересованите страни

**ТЕМА 6. МЕРКИ И ДЕЙНОСТИ НА МЕСТНО НИВО ЗА ПОДКРЕПА НА ВЪЗРАСТНИТЕ ХОРА, ЗА ПОВИШАВАНЕ ЗАЕТОСТТА И КВАЛИФИКАЦИЯТА НА РАБОТНА СИЛА, ЗА ПОДКРЕПА НА СОЦИАЛНОТО ПРЕДПРИЕМАЧЕСТВО**

В темата са обхванати основните и най-широко разпространени местни политики в подкрепа на възрастните хора, за заетостта и в подкрепа на социалното предприемачество.

***Включени подтеми:***

* Местни политики за подкрепа на възрастните хора
* Европейски иновативни практики за подкрепа на възрастните хора
* Нормативни облекчения за развитие на социална икономика на местно ниво
* Новите планове за интегрирано развитие на общините
* Добри практики при предоставяне на социални услуги на общинско ниво - грижа за самотни стари хора.

**ТЕМА 7. ЕФЕКТИВНА ОРГАНИЗАЦИЯ, УПРАВЛЕНИЕ И КОНТРОЛ НА ДЕЙНОСТИТЕ И ПРАКТИКИТЕ ПО ПЛАНИРАНЕ, РАЗКРИВАНЕ, ПРЕДОСТАВЯНЕ, УПРАВЛЕНИЕ И ФИНАНСИРАНЕ НА СОЦИАЛНИТЕ УСЛУГИ СЪГЛАСНО НОВИЯТ ЗСУ И ПОДЗАКОНОВАТА УРЕДБА КЪМ НЕГО**

Темата разглежда регламента, който произтича за общините в резултат от прилагането на новия закон за ЗСУ и подзаконовата уредба на различни етапи от развитието и предоставянето на социални услуги. Процесът на планиране на социалните услуги е представен в рамката на ЗСУ и проекта на Наредбата за планиране на социални услуги. Специално внимание е отделено на основните стъпки за разкриване на услуга според ЗСУ и ППЗСУ. Предоставянето на социални услуги е разгледано по отношение на отделните етапи свързани с насочване и договориране. Мониторингът и контролът като част от ефективната организация на предоставянето на социални услуги са представени на различните нива на осъществяване. Финансирането на социалните услуги е представено в контекста на общата законова рамка определена от ЗСУ, ЗПФ, РМС и решенията на Общинските съвети относно бюджета на социалните услуги.

***Включени подтеми:***

* Ефективна организация, управление и контрол на дейностите и практиките по планиране, разкриване, предоставяне, управление и финансиране на социалните услуги съгласно новият ЗСУ и подзаконовата уредба към него.
* Планиране на социалните услуги. Отговорности на общините при планиране на социални услуги съгласно Националната карта за социалните услуги КСУ.
* Предоставяне на социални услуги.
* Финансиране на социалните услуги.
* Мониторинг и контрол на социалните услуги.

**ТЕМА 8. ВЗАИМОДЕЙСТВИЕ МЕЖДУ ДЪРЖАВНИТЕ ОРГАНИ, МЕСТНАТА ОБЩНОСТ И ПОТРЕБИТЕЛИТЕ НА УСЛУГИ ЗА ОСИГУРЯВАНЕ НА ДОСТОЕН ЖИВОТ ЗА УЯЗВИМИТЕ ГРУПИ И ПОДОБРЯВАНЕ НА ДОСТЪПА ДО ТЯХ**

Доброто управление на предоставяне на социални услуги изисква наличие на взаимодействие на общините с всички заинтересовани страни на различни нива**.**

Обучителна тема разглежда произтичащите от ЗСУ специфика в ролите и начините на взаимодействието на общините с държавните структури в етапите на планиране, разкриване и контрол на предоставянето на социални услуги.

На местно ниво взаимодействието е от фундаментално значение поради факта, че местното управление е най-близо до гражданите и им предоставя основни за техния живот услуги, а и точно на това ниво те могат да усетят ясно принадлежността си към предприемането на действия в полза на обществото като цяло. На общинско ниво са налице нормативни актове, които определят конкретни ангажименти на общините как да комуникират намеренията за вземане на определени решения с местната общност, представена от неправителствени организации, общественост и потребители на социални услуги. Те се отнасят, както до формирането на общински политики, така и до подобряване на качеството на социални услуги. Новият ЗСУ и ППЗСУ определя регламента за възлагане на услугите на частни доставчици и ПЧП, които са разгледани в настоящата тема с оглед на спецификата и разликата при вариантите за възлагане.

***Включени подтеми:***

* Взаимодействие между държавните органи, местната общност и потребителите на услуги за осигуряване на достоен живот за уязвимите групи и подобряване на достъпа до тях.
* Възлагане на социални услуги на частен доставчик.
* Взаимодействие с местната общност.
* Взаимодействие с потребителите.
* Възлагането на услуги на частен доставчик съгласно ЗСУ и ППЗСУ.

# Описание на обучението и оценяване

Методът на обучение е дистанционен, предлагащ възможности за гъвкав подход, допълнително задълбочаване в предложените теми по избор чрез препратките към съответни източници и допълнителни материали за обучение.

В първия етап от обучението е препоръчително участниците да се запознаят с задължителните обучителни материали.

Следваща стъпка е да се премине към допълнителните материали, включени към всяка тема, с цел по-задълбоченото запознаване с темата и разширяване на теоретичната основа, както и запознаване с практическото приложение на изложените теми.

***Тестове за самоподготовка***

В края на всяка една от темите са предложени въпроси за самооценка, ориентирани към показване степента на усвояване на всяка от темите.

Към всяка от темите са включени 9 затворени въпроси, мерещи познаването на ключови елементи от темата. След приключване на теста за самооценка, системата автоматично показва резултатите на участника.

При не даването на верен договор, на даден въпрос, е препоръчително участникът да се върне към съдържанието на темата и да се запознае отново със съдържанието. При не разбиране на съдържанието, чрез секция форум, участникът е препоръчително да се свърже с обучителя по дадената тема.

***Дискусионен форум***

Към модума, в секция „Форум“, са разработени дискусионни теми, като задачата е да се усилят уменията на ползвателите за критично мислене и да бъдат свързани теоретичното представяне на темите с практически казуси, които следва да бъдат решавани в процеса на обучение.

Дискусионните форуми ще се отрият от модераторите (обучители) по дадената тема, в процеса на обучение.

***Външно оценяване***

Във финалната фаза от обучението участниците полагат финален тест за придобиване на сертификат за успешно преминат курс на обучение по Модул „Предоставяне на социални услуги от общините“

Финалният тест съдържа 20 затворени въпроса, като времето за решаване е 15 минути.

Тестът е групиран в 3 групи въпроси по сложност, като следва:

* 6 въпроса с висока сложност х 6 т. = 36 т.
* 8 въпроса със средна сложност х 5 т. = 40 т.
* 6 въпроса с ниска сложност х 4 т. = 24 т.

Максималният брой точки от теста е 100.

При получени от 75 до 100 точки модулът е преминат успешно.